**Descriere soluţie problema – domino**

*Prof. Cristina Iordaiche*

*Liceul Teoretic „Grigore Moisil” Timişoara*

O soluţie posibilă poate fi descrisă astfel:

* analizăm fiecare piesă în momentul citirii ei din fişierul de intrare;
* dacă piesa curentă ar trebui rotită (în situaţia în care prin această operaţie am obţine un număr de două cifre mai mare decât cel obţinut din piesa iniţială) atunci
  + **ROTIM**  piesa şi procedăm astfel:

- calculăm numărul pieselor ce pot fi **eliminate** şi numărul **rotirilor** efectuate până în acest moment. Actualizăm de asemenea numărul rotirilor recuperate în urma eliminărilor aplicate unor piese rotite.

- verificăm dacă în urma actualizării numărului de rotiri, piesa curentă putea fi cu adevărat rotită (dacă în acest moment numărul rotirilor este diferit de 0)

- dacă numărul rotirilor este 0, înseamnă că piesa curentă NU poate fi rotită caz în care **O ROTIM LA LOC** şi reluăm paşii prezentaţi mai sus

* memorăm piesa curentă în vectorul soluţie
* în cazul în care toate piesele au fost analizate şi mai trebuie efectuate eliminări, atunci acestea le vom aplica de la dreapta la stânga, pieselor din vectorul soluţie
* pentru cazul în care există piese alăturate care au aceeaşi valoare nu e necesar să le memorăm pe toate ci contorizăm doar apariţiile lor. În acest fel rezolvăm cazul de eliminare al pieselor duplicat.